அடிமறிமண்டில ஆசிரியப்பா

அடிமறிமண்டில ஆசிரியப்பா ஆசிரியப்பாவின் நான்கு வகைகளுள் ஒன்று. இவ்வகை ஆசிரியப்பாவில் நிலைமண்டில ஆசிரியப்பா போன்றே அனைத்து அடிகளும் நான்கு சீர்களைக் கொண்டிருக்கும். மேலும் பாடலில் எந்த அடியை எவ்விடத்தில் இட்டாலும் (வரிசை மாறினாலும்) பொருள் மாறாது.213

 எடுத்துக்காட்டு
மாறாக் காதலர் மலைமறந் தனரே
யாறாக் கட்பனி வரலா னாவே
ஏறா மென்தோள் வளைநெகி ழும்மே
கூறாய் தோழியான் வாழு மாறே

சூரல் பம்பிய சிறுகான் யாறே
சூரர மகளிர் ஆரணங் கினரே
வாரலை எனினே யானஞ் சுவலே 
சாரல் நாட நீவரல் ஆறே

மேற்கோள்கள்
தமிழ் இணையக் கல்விக்கழகப் பாடம்

மேற்கோள்

ஆசிரியப்பா